七十二候

七十二候為中國最早結合天文、氣象、物候知識指導農業活動之曆法。以五日為候，三候為氣，六氣為時，四時為歲，一歲二十四節氣共七十二候。七十二候起源於黃河流域，呂不韋載於《呂氏春秋》，完整記載見於西元前2世紀《逸周書·時訓解》。

 七十二候一覽 
吳澄《月令七十二候集解》從太初曆，行夏之時，以建寅為正月。
四季十二月份廿四節氣七十二候格里曆日期（±1日）太陽位於黃經角度春季正月立春初候東風解凍；陽和至而堅凝散也。2月4日315°二候蟄蟲始振；振，動也。2月9日320°三候魚陟負冰。陟，言積，升也，高也。陽氣已動，魚漸上游而近於冰也。2月14日325°雨水初候獺祭魚。此時魚肥而出，故獺而先祭而後食。2月19日330°二候候雁北；自南而北也。2月24日335°三候草木萌動。是為可耕之候。3月1日340°二月驚蟄初候桃始華；陽和發生，自此漸盛。3月6日345°二候倉庚鳴；黃鸝也。3月11日350°三候鷹化為鳩。鷹，鷙鳥也。此時鷹化為鳩，至秋則鳩復化為鷹。3月16日355°春分初候玄鳥至；燕來也。3月21日0°二候雷乃發聲。雷者陽之聲，陽在陰內不得出，故奮激而為雷。3月26日5°三候始電。電者陽之光，陽氣微則光不見，陽盛欲達而抑於陰。其光乃發，故云始電。3月31日10°三月清明初候桐始華。4月5日15°二候田鼠化為鴽，牡丹華；鴽音如，鵪鶉屬，鼠陰類。陽氣盛則鼠化為鴽，陰氣盛則鴽復化為鼠。4月10日20°三候虹始見。虹，音洪，陰陽交會之氣，純陰純陽則無，若雲薄漏日，日穿雨影，則虹見。4月15日25°穀雨初候萍始生。4月20日30°二候鳴鳩拂其羽，飛而兩翼相排，農急時也。4月25日35°三候戴勝降於桑，織網之鳥，一名戴鵀，陣於桑以示蠶婦也，故曰女功興而戴鵀鳴。5月1日40°夏季四月立夏初候螻蟈鳴；螻蛄也，諸言蚓者非。5月6日45°二候蚯蚓出；蚯蚓陰物，感陽氣而出。5月11日50°三候王瓜生；王瓜色赤，陽之盛也。5月16日55°小滿初候苦菜秀；火炎上而味苦，故苦菜秀。5月21日60°二候靡草死；葶藶之屬。5月26日65°三候麥秋至。秋者，百穀成熟之期。此時麥熟，故曰麥秋。6月1日70°五月芒種初候螳螂生；俗名刀螂，說文名拒斧。6月6日75°二候鵙始鳴；鵙，屠畜切，伯勞也。6月11日80°三候反舌無聲。百舌，鳥也。6月16日85°夏至初候鹿角解；陽獸也，得陰氣而解。6月21日90°二候蜩始鳴，蜩，音蜩，蟬也。6月26日95°三候半夏生。藥名也，陽極陰生。7月2日100°六月小暑初候溫風至。7月7日105°二候蟋蟀居壁；亦名促織，此時羽翼未成，故居壁。7月12日110°三候鷹始摯。摯，言至，鷹感陰氣，乃生殺心，學習擊搏之事。7月17日115°大暑初候腐草為螢；離明之極，故幽類化為明類。7月23日120°二候土潤溽暑；溽，音辱，濕也。7月28日125°三候大雨時行。8月3日130°秋季七月立秋初候涼風至。8月8日135°二候白露降。8月13日140°三候寒蟬鳴。蟬小而青赤色者。8月18日145°處暑初候鷹乃祭鳥；鷹，殺鳥。不敢先嘗，示報本也。8月23日150°二候天地始肅；清肅也，寨也。8月28日155°三候禾乃登。稷為五穀之長，首熟此時。9月3日160°八月白露初候鴻雁來；自北而南也。一曰：大曰鴻，小曰雁。9月8日165°二候玄鳥歸；燕去也。9月13日170°三候群鳥養羞。羞，糧食也。養羞以備冬月。9月18日175°秋分初候雷始收聲；雷於二月陽中發生，八月陰中收聲。9月23日180°二候蟄蟲坯戶；坯，昔培。坯戶，培益其穴中之戶竅而將蟄也。9月28日185°三候水始涸。國語曰：辰角見而雨畢，天根見而水涸，雨畢而除道，水涸而成梁。辰角者，角宿也。天根者，氐房之間也。見者，旦見於東方也。辰角見九月本，天根見九月末，本末相去二十一餘。10月3日190°九月寒露初候鴻雁來賓。賓，客也。先至者為主，後至者為賓，蓋將盡之謂。10月8日195°二候雀入大水為蛤；飛者化潛，陽變陰也。10月13日200°三候菊有黃花。諸花皆不言，而此獨言之，以其華於陰而獨盛於秋也。10月18日205°霜降初候豺乃祭獸；孟秋鷹祭鳥，飛者形小而殺氣方萌，季秋豺祭獸，走者形大而殺氣乃盛也。10月23日210°二候草木黃落；陽氣去也。10月28日215°三候蟄蟲咸俯。俯，蟄伏也。11月2日220°冬季十月立冬初候水始凍。11月7日225°二候地始凍。11月12日230°三候雉入大水為蜃。蜃，蚌屬。11月17日235°小雪初候虹藏不見，季春陽勝陰，故虹見；孟冬陰勝陽，故藏而不見。11月22日240°二候天氣上升，地氣下降。11月27日245°三候閉塞而成冬。陽氣下藏地中，陰氣閉固而成冬。12月2日250°冬月大雪初候鶡鴠不鳴。鶡鴠，音曷旦，夜鳴求旦之鳥，亦名寒號蟲，乃陰類而求陽者，茲得一陽之生，故不鳴矣。12月7日255°二候虎始交；虎本陰類。感一陽而交也。12月12日260°三候荔挺出。荔，一名馬藺，葉似蒲而小，根可為刷。12月17日265°冬至初候蚯蚓結；陽氣未動，屈首下向，陽氣已動，回首上向，故屈曲而結。12月22日270°二候麇角解；陰獸也。得陽氣而解。12月27日275°三候水泉動，天一之陽生也。1月1日280°臘月小寒初候雁北鄉；一歲之氣，雁凡四候。如十二月雁北鄉者，乃大雁，雁之父母也。正月候雁北者，乃小雁，雁之子也。蓋先行者其大，隨後者其小也。此說出晉干寶，宋人述之以為的論。1月6日285°二候鵲始巢；鵲知氣至，故為來歲之巢。1月11日290°三候雉雊；雊，句姤二音，雉鳴也。雉火畜，感於陽而後有聲。1月15日295°大寒初候雞乳；雞，水畜也，得陽氣而卵育，故云乳。1月20日300°二候征鳥厲疾；征鳥，鷹隼之屬，殺氣盛極，故猛厲迅疾而善於擊也。1月25日305°三候水澤腹堅。陽氣未達，東風未至，故水澤正結而堅。1月30日310°

 七十二候歌 

 春 
立春正月春氣動，東風能解凝寒凍； 土底蟄蟲始振搖，魚陟負冰相戲泳；龔廷賢『萬病回春』十二月七十二候歌 明

半月交得雨水後，獺祭魚時隨應候； 候雁時催歸北鄉，那堪草木萌芽透。

驚蟄二月節氣浮，桃始開花放樹頭； 鶬鷓鳴動無休歇，崔得胡鷹化作鳩；

春色平分纔一半，向時玄鳥重相見； 雷乃發聲天際頭，閃閃雲開始見電。

芳菲三月報清明，梧桐枝上始含英； 田鼠化鴽人不覺，虹橋始見雨初晴；

三月中時交穀雨，萍始生遍閒洲渚； 鳴鳩自拂其羽毛，戴勝降於桑樹隅。

 夏 
立夏四月始相爭，知他螻蟈為誰鳴； 無端坵蚓縱橫出，有意王瓜取次生；

小滿瞬時更疊至，閒尋苦菜爭榮處； 靡草千村死欲枯，微看初暄麥秋至；

芒種一番新換豆，不謂螳螂生如許； 鵙者鳴時聲不休，反舌無聲沒半語。

夏至纔交陰始生，鹿乃解角養新茸； 陰陰蜩始鳴長日，細細田間半夏生；

小暑乍來渾未覺，溫風時至褰簾幙； 蟋蟀纔居屋璧諸，天崖又見鷹始摯。

大暑雖炎猶自好，且看腐草為螢秒； 勻勻土潤散溽蒸，大雨時行蘇枯槁。

 秋 
大火西流又立秋，涼風至透內房幽； 一庭白露微微降，幾個寒蟬鳴樹頭；

一瞬中間處暑至，鷹乃祭鳥誰教汝； 天地屬金始肅清，禾乃登堂收幾許；

無可奈何白露秋，大鴻小雁來南洲； 舊石玄鳥都歸去，教令諸禽各養羞。

自入秋分八月中，雷始收聲斂震宮； 蟄蟲壞戶先為御，水始涸兮勢向東；

寒露人言晚節佳，鴻雁來賓時不差； 雀入大水化為蛤，爭看籬菊有黃花；

休言霜降非天意，豺乃祭獸班時意； 草木皆黃落葉天，蟄蟲咸俯迎寒氣；

 冬 
誰看書來立冬信，水始成冰寒日進； 地始凍兮折裂開，雉入大水潛為蜃；

逡巡小雪年華暮，虹藏不見知何處； 天升地降兩不交，閉寒成冬如禁錮；

紛飛大雪轉淒迷，鶡旦不鳴馬肯啼； 虎始交後風生壑，荔挺出時霜滿溪。

短日漸長冬至矣，蚯蚓結泉更不起； 漸漸林間麋角解，水泉搖動溫井底；

去歲小寒今歲又，雁聲北鄉春去舊； 鵲尋枝上始為巢，雉入寒煙時一雊。

一年時盡大寒來，雞始乳兮如乳孩； 征鳥當權飛厲疾，澤腹彌堅凍不開；

五朝一候如麟次，一歲從頭七十二； 達人觀此發天機，多少乾坤無限事。

参考文献

外部链接

Category:節氣
Category:中国名数72